Diari Oficial de la Generalitat Valenciana


Sumari del DOGV 2069, del 16-07-1993 (1993/828660)

ORDRE de 25 de maig de 1993, de la Conselleria d'Administració Pública, per la qual s'homologuen la constitució i els estatuts de la Mancomunitat de Xixona, integrada pels municipis d'Aigües, Busot,Tibi, Torremanzanas i Xixona (Alacant).
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/25/(2)/dof/vci/html**

### Dades del document

Número de DOGV
:   2069

Data del DOGV
:   16-07-1993

Secció del DOGV
:   DISPOSICIONS GENERALS

Número del document
:   1993/828660


Data del document
:   25-05-1993

Organisme emissor
:   Conselleria d'Administració Pública

Tipus de document
:   Ordre

Ordre de 25 de maig de 1993, de la Conselleria d'Administració Pública, per la qual s'homologuen la constitució i els estatuts de la Mancomunitat de Xixona, integrada pels municipis d'Aigües, Busot, Tibi, Torremanzanas i Xixona (Alacant).  
Els municipis d'Aigües, Busot, Tibi, Torremanzanas i Xixona, tots de la província d'Alacant, fent ús de la facultat conferida per l'article 44, paràgraf 1, de la Llei 7/1985, de 2 d'abril, reguladora de les Bases de Règim Local, van tramitar l'expedient a fi d'aprovar la constitució i els estatuts de la Mancomunitat de Xixona.  
Tramesos a aquesta conselleria l'expedient tramitat i els estatuts aprovats, s'ha observat que compleixen en lots els seus termes la legislació vigent, i no s'hi ha advertit cap infracció a l'ordenament jurídic ni menyscapte de les competències d'aquesta comunitat autònoma ni interferència en el seu exercici.  
Per tant, tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat 10/ 1985, de 21 de juny,  
ORDENE  
Article únic  
Homologar la constitució de la Mancomunitat de Xixona (Alacant) i també els seus estatuts, reproduïts en un annex a aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 25 de maig de 1993  
ANNEX  
El Conseller d'Administració Pública,   
EMERIT BONO I MARTINEZ  
Estatuts de la Mancomunitat de Serveis Socials   
de Xixona (Alacant)  
Article primer  
1. Els municipis de Xixona, Tibi, Busot, Torremanzanas i Aigües, a l'empara de l'ordenament jurídic vigent, acorden constituir-se en mancomunitat voluntària d'entitats locals per a l?organització i prestació en forma mancomunada de les obres, serveis i activitats de la seua competència que s'inclouen en aquests estatuts.  
2. Podran incorporar-se com a membres de ple dret en aquesta mancomunitat aquells municipis que ho sol·liciten, acatant aquests estatuts i pel procediment que més endavant es determina.  
3. Per a la segregació d'algun municipi de la mancomunitat, una vegada constituïda, serà d'aplicació el que determinen aquests estatuts.  
Article segon  
La mancomunitat tindrà plena personalitat i capacitat jurídica per al compliment dels seus fins. Per això, podrà adquirir, posseir, reivindicar, permutar, gravar i alienar tota classe de béns; obligar i celebrar contractes; establir i explotar els serveis públics previstos en aquests estatuts, i exercir les accions i interposar els recursos previstos en les lleis.  
Article tercer  
La mancomunitat es constitueix per temps indefinit, atès el caràcter permanent dels serveis pels quals es constitueix.  
Article quart  
La mancomunitat que es constitueix es denominarà Mancomunitat de Xixona. La capitalitat s'estableix a la ciutat de Xixona on radicaran els òrgans de govern i l'administració, sense perjudici que, a iniciativa del president, els òrgans col·legiats puguen reunir-se en qualsevol dels ajuntaments mancomunats, sempre que s'expresse així en la convocatòria i en l'ordre del dia.  
Article cinqué  
Són fins de la mancomunitat la creació i el manteniment dels serveis que a continuació s'enumeren, sense definir-ne la prelació:  
1) Serveis socials generals que comprén:,   
- Personal de l?equip base.   
- Ajuda a domicili.   
- Ajudes individuals.  
- Altres programes municipals de serveis socials.   
2) Qualsevol altre que s'establesca.  
Article sisé  
Per assumir nous serveis caldrà la conformitat del ple de totes les entitats mancomunades interessades, per majoria absoluta, i serà la mancomunitat qui estudiarà les peticions i en resoldrà la viabilitat. Si s'assumeix el nou servei, correspondrà a la mancomunitat la gestió integral d'aquest i l?ordenació i imposició de la tasca corresponent.  
Article setè  
La mancomunitat, com a entitat local reconeguda per la llei, exercirà totes les potestats que li conferesca la legislació vigent que efecte les entitats d'aquestes característiques per al compliment dels seus fins.  
Organs de la mancomunitat  
Article vuité  
1. Els òrgans de govern de la mancomunitat seran representatius dels ajuntaments mancomunats d'acord amb el que determinen els articles següents.   
2. Els òrgans de govern són:   
a) La junta de govern.   
b) El president.   
c) El vice-president.  
Article novè  
La junta de govern és l?òrgan suprem del govern i l'administració de la mancomunitat a la qual representa i personifica amb el caràcter de corporació de dret públic.  
Article deu  
1. La junta de govern de la mancomunitat estarà formada per dos membres de cada ajuntament mancomunat. Seran vocals de la mancomunitat:  
a) L'alcalde o un altre regidor en qui delegue per a tota la legislatura o fins que siga renovat pel mateix alcalde.  
b) El regidor delegat de serveis socials.  
Article onze  
1. Els dos representants de cada municipi mancomunat tindran veu.  
2. El vot de cada municipi mancomunat serà ponderat segons la població de dret de cadascun d'ells, de tal manera que al municipi de Xixona li correspondran quatre dels vuit vots que com a màxim poden emetre's; i correspondrà un vot per cadascun de la resta de municipis que integren la mancomunitat.  
Article dotze  
Correspon a la junta de govern de la mancomunitat:  
a) Aprovar el pressupost.  
b) Aprovar la plantilla.  
c) Exercir accions en defensa dels drets de la mancomunitat; oposar-se en assumptes litigiosos en què aquesta siga demandada i entaular tota classe de recursos en assumptes de qualsevol classe, gran o jurisdicció.  
d) Proposar la modificació o reforma dels estatuts.  
e) Aprovar, revisar, adquirir i alienar el patrimoni de la mancomunitat.  
f) Aprovar ordenances, censurar comptes, reconèixer crèdits, concedir quitacions i esperes, i qualsevol classe de compromisos econòmics.  
g) Aprovar els plans i projectes necessaris per a l?establiment, desenvolupament i gestió d'obres, serveis o activitats previstes com a fins de la mancomunitat.  
h) Proposta d'admissió i separació dels membres de la mancomunitat.  
i) Establir els mèrits per als concursos de funcionaris d'habilitació nacional.  
j) Aprovar les bases que regiran les proves d'accés a la funció pública de la mancomunitat.  
k) Determinar la forma de gestionar els serveis.  
l) Crear les estructures i el règim de funcionament de les comissions gestores de serveis.  
m) Incorporar els fins previstos en l'article 5 no prestats inicialment.  
n) Totes les que la legislació atribueix al ple dels ajuntaments per al compliment dels seus fins.  
El president  
Article tretze  
El president de la mancomunitat serà l'alcalde de Xixona.  
Article catorze  
1. Corresponen al president de la mancomunitat les següents competències:  
a) Dirigir el govern i l'administració de la mancomunitat.  
b) Convocar, presidir i cloure les sessions de la junta de govern i de qualsevol altre òrgan de la mancomunitat.  
c) Ordenar pagaments, retre comtes i administrar els fons i béns de la mancomunitat.  
d) Dirigir, inspeccionar i impulsar els serveis, obres i activitats de la mancomunitat.  
e) Retre anualment els comptes d'administració de patrimoni.  
f) Disposar despeses dins dels límits de la seua competència.  
g) Exercir la direcció del personal de la mancomunitat.  
h) Formular, assistit pels tècnics corresponents, el projecte de pressupost de la mancomunitat.  
i) Contractar obres, serveis i subministraments, sempre que la quantia no exedesca del 5% dels recursos ordinaris del pressupost, ni del 50% del límit general aplicable a la contractació directa, d'acord amb el procediment legalment establert.  
j) Posseir la representació de la mancomunitat en tota classe d'actes i negocis jurídics.  
k) Atorgar poders a procuradors per comparèixer en judici i fora d'aquest.  
l) Visar amb la firma els certificats que s'expedesquen dels actes i documents de la mancomunitat.  
m) Exercir les accions que calguen per al bon funcionament dels serveis de la mancomunitat.  
n) Totes les que la normativa de règim local atribueix a l'alcalde per al compliment de les competències que té atribuïdes.  
ñ) Dirimir amb el vot, en cas d'empat, en la junta de govern.  
2. El president pot delegar l?exercici de les seues atribucions, llevat de la convocar i presidir les sessions de la junta de govern i les enumerades en els apartats a), g) i k).  
Article quinze  
1. Per a la implantació d'un servei mancomunat es formarà una comissió informativa que estarà assistida pels tècnics especialitzats en la matèria de què es tracte i serà l?encarregada de redactar el reglament del servei i informar la junta de govern de la mancomunitat per a l'aprovació i posada en marxa.  
2. Quan la complexitat del servei ho requeresca, la junta de govern de la mancomunitat podrà nomenar un tècnic qualificat com a director del servei, que assistirà a les reunions de la comissió gestora per facilitar-los totes les dades i informacions i assessorar-los en tot allò referent al servei.  
El Vice-president  
Article setze  
1. El càrrec de vice-president serà rotatiu en els municipis de Tibi, Busot, Torremanzanas i Aigües, per aquest ordre i pel període d'un any cadascun d'ells.  
2. El vice-president substituirà el president en cas d'absència, vacant o malaltia.  
Article disset  
1. La junta de govern de la mancomunitat funciona en règim de sessions ordinàries, de periodicitat preestablerta, i extraordinàries.  
2. La junta de govern tindrà sessió ordinària com a mínim una vegada al trimestre, i extraordinària quan així ho decidesca el president o ho sol·licite la quarta part, almenys, del nombre legal de vots de la mancomunitat. En aquest últim cas, la sessió no podrà demorar-se per més de dos mesos des que fou sol·licitada.  
Article divuit  
1. Les sessions de la junta de govern han de convocar-se, almenys, amb cinc dies hàbils d'antelació. En la citació haurà de constat l'ordre del dia.  
2. La junta de govern es constitueix vàlidament amb l'assistència d'un terç del nombre legal de membres d'aquesta, que no serà mai inferior a tres, i aquest quòrum s'ha de mantenir al llarg de tota la sessió.  
3. En tot cas, es requereix l'assistència del president i del secretari de la mancomunitat, o de qui legalment els substituesquen.  
Article dinou  
1. Els acords de la junta de govern s'adopten, per regla general, per majoria simple dels membres presents. Hi ha majoria simple quan els vots afirmatius són més que els negatius.  
2. Es necessari el vot favorable de la majoria absoluta del nombre legal de membres de la junta de govern per a l'adopció dels acords en les següents matèries:  
a) Proposar la modificació o ampliació dels estatuts.  
b) Aprovar el pressupost de la mancomunitat.  
c) Aprovar les ordenances i tarifes de caràcter general que afecten els usuaris dels serveis.  
d) Aprovar els comptes.  
e) Aprovar la plantilla de la mancomunitat.  
f) Concertar crèdits.  
g) Determinar la forma de gestió dels serveis.  
h) Assumir els nous serveis previstos en l'article 5.  
i) Aprovar les quotes extraordinàries.  
j) Modificar i dissoldre la mancomunitat.  
Article vint  
La junta de govern nomenarà un tresorer entre els vocals que la formen, els quals, juntament amb l?interventor i el president, seran els responsables dels fons de la mancomunitat í el control de pagaments i ingressos.  
Article vint-i-un  
1. La funció pública de secretaria, que inclou la fe pública i l'assessorament legal preceptiu, com també el control i la fiscalització, la intervenció de la gestió econòmico- financera i pressupostària, i la comptabilitat, la tresoreria i la recaptació, seran encomanades a funcionaris amb habilitació de caràcter nacional i es cobrirà per concurs entre funcionaris que posseesquen tal caràcter, d'acord amb el que disposa l?ordenament jurídic vigent.  
- Són funcions públiques de secretaria:  
a) Coordinar i organitzar tots els serveis burocràtics, administratius i tècnics.  
b) Donar la fe pública administrativa dels actes dels òrgans de la. mancomunitat i expedir de certificats basant-se en antecedents documentals.  
c) Exercir la secretaria de tots els òrgans col·legiats i de la presidència. Com a tal assistirà a les sessions i a les reunions amb veu i sense vot, i redactarà les actes i les resolucions, tenint una cura especial en la conservació dels textos autèntics.  
d) Assessorar jurídicament i administrativament la mancomunitat i cada òrgan.  
e) En general, les altres funcions incloses en aquests estatuts i les que als ajuntaments corresponen al secretari.  
- Són funcions pròpies de l?interventor:  
a) La gestió econòmico- financera i pressupostària de la mancomunitat.  
b) La comptabilitat, tresoreria i recaptació de la mancomunitat.  
c) L'assessorament econòmic de la mancomunitat i de cadascun dels seus òrgans.  
d) En general, les altres funcions incloses en aquests estatuts i les que als ajuntaments corresponen a l?interventor.  
Les places de secretari i interventor es creen amb una retribució d'un terç de dedicació, i podran posteriorment acumular-se a una secretaria i intervenció dels ajuntaments mancomunats.  
2. Fins que aquestes places es creen i siguen cobertes, les funcions de secretaria i intervenció seran exercides per funcionaris de l'Ajuntament de Xixona, i aniran a càrrec d'aquest ajuntament les retribucions que això comporta.  
Cada lloc d'aquests tindrà una retribució d'un 10% del sou base.  
Article vint-i-dos  
1. La resta del personal de la mancomunitat serà seleccionat mitjançant sistemes d'oposició, concurs i concurs- oposició, respectant en tot cas els principis constitucionals de publicitat, mèrit i capacitat.  
2. Fins que es proveesquen les places convocades, aquestes es podran ocupar interinament o amb personal laboral de caràcter temporal, segons les funcions, seleccionat d'acord amb els principis assenyalats en el paràgraf anterior.  
Transitòriament seran exercides funcions de suport a la secretaria i intervenció per personal administratiu dels dos negociats de l'Ajuntament de Xixona, i aniran a càrrec d'aquest ajuntament les retribucions que això comporta.  
Cada lloc d'aquests tindrà una retribució d'un 10% del son base.  
3. Les places vacants apareixeran en l?oferta d'ocupació pública en el primer trimestre de cada any.  
4. El nomenament i el règim del personal eventual, si cal, serà idèntic al previst per a les corporacions locals per la legislació vigent.  
5. Sense perjudici del que disposen els apartats anteriors, la mancomunitat assumirà el personal que actualment presta serveis mancomunats.  
Article vint-i-tres  
Les ajudes individuals, el servei d'aigua a domicili, els programes de cooperació social, els d'intervenció per a la prevenció i inserció social, i qualsevol altre programa o ajuda, es concedirà o s'efectuarà a proposta dels respectius òrgans dels ajuntaments mancomunats. L'aprovació d'aquests programes o ajudes correspon a la junta de govern.  
Finançament  
Article vint-i-quatre  
1. La hisenda de la mancomunitat està constituïda pels següents recursos:  
a) Ingressos de dret públic.  
b) Subvencions i altres ingressos de dret públic.  
c) Taxes per la prestació de serveis o la realització d'activitats de la seua competència.  
d) Els procedents d'operacions de crèdit.  
e) Les aportacions de municipis mancomunats.  
f) Participacions en els impostos de l?Estat i de les comunitats autònomes que s'establesquen al seu favor.  
g) Qualsevol altre recurs que s'establesca a favor de les mancomunitats per disposicions legals que es dicten.  
Article vint-i-cinc  
1. Les aportacions econòmiques dels municipis mancomunats es quantificaran segons els criteris que la junta de govern acorda en el moment d'assumir el servei.  
2. Els municipis mancomunats costejaran a parts iguals les següents despeses:  
a) Desplaçament dels membres de la junta de govern, del secretari i de l?interventor, per raó de la representació que exerceixen en la mancomunitat.  
b) Desplaçament dels tècnics de la mancomunitat que pel seu treball hagen d'eixir del territori de la mancomunitat.  
c) Cursos de reciclatge dels tècnics.  
d) Tribunals.  
e) Publicació en diaris oficials, premsa i altres mitjans de comunicació.  
f) Material d'oficina, impresos i altres.  
g) Qualsevol altra despesa de funcionament i de defensa dels interessos de la mancomunitat que no formen part del cost dels serveis que es presten.  
Article vint-i-sis  
1. Les aportacions dels municipis de la mancomunitat tenen la consideració de despeses forçoses per a les entitats mancomunades.  
2. Els pagaments de les aportacions econòmiques dels municipis es realitzaran en la forma i els terminis que determine la junta de govern. Donat cas que un municipi es retarde en el pagament de la quota emés d'un trimestre, el president en requerirà el pagament en el termini de vint dies. Transcorregut l'esmentat termini sense haver pagat el deute, el president podrà sol·licitar dels òrgans de l'administració central, autonòmica o provincial, la retenció de les quotes pendents, a càrrec de les quantitats que per qualsevol concepte foren liquidades a favor de l'ajuntament deutor perquè les lliure a la mancomunitat, amb el vist-i-plau del president, acreditatiu del fet que el municipi corresponent és deutor de l'esmentat concepte i per l'import total del deute.  
3. Els ajuntaments mancomunats autoritzen expressament aquesta retenció en el moment de l'aprovació d'aquests Estatuts, sempre que s'adjunte el certificat de descobert reglamentari en cada cas.  
4. El manteniment reiterat en situació de deutor a la mancomunitat per part d'una entitat local serà causa suficient per procedir-ne a la separació definitiva, i es podran reclamar les quantitats degudes i les despeses derivades, d'acord amb els apartats 2 i 3 d'aquest article.  
5. Per a la separació definitiva caldrà un acord de la junta de govern de la mancomunitat per majoria absoluta i una ratificació almenys per igual nombre de les entitats mancomunades, llevat la que siga objecte de separació.  
Article vint-i-set  
1. La mancomunitat aprovarà anualment un pressupost d'acord amb el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer, i dels drets amb venciment o que es preveuen realitzar durant el corresponent exercici econòmic.  
3. S'inclouran en el pressupost les inversions que es pretenga realitzar, i les fonts de finançament.  
Article vint-i-vuit  
1. El patrimoni de la mancomunitat estarà integrat per tot tipus de béns, drets i accions que legítimament adquiresca, bé en el moment de la seua constitució o amb posterioritat A tal efecte haurà de formar-se un inventari de conformitat amb el que estableixen les disposicions vigents en la matèria.  
2. La participació de cada entitat mancomunada en aquest patrimoni es fixarà, tant inicialment com posteriorment, en funció de la forma en què s'adquiresca.  
Article vint-i-nou  
Si es produeix dèficit en liquidar el pressupost anual de la mancomunitat, els municipis hi aportaran, en la proporció que a cadascú li corresponga, en el termini de tres mesos des que se'ls notifique, les quantitats necessàries per eixugar el dèficit.  
Modificació d'estatuts  
Article trenta  
1. La proposta de modificació d'estatuts serà aprovada per la junta de govern, per acord adoptat per majoria absoluta dels seus membres.  
2. Tot seguit s'obrirà un termini d'informació pública d'un mes i es demanarà informe a la Conselleria d'Administració Pública.  
3. Complerts els dos tràmits, els plens dels ajuntaments mancomunats procediran a l'aprovació dels esmentats estatuts.  
4. Adoptats els acords plenaris, es comunicaran a la mancomunitat perquè tinga l?efecte oportú.  
Separació i integració de membres  
Article trenta-un  
1. Perquè un nou municipi s'incorpore a la mancomunitat caldrà:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta de la junta de govern de la, mancomunitat.  
Article trenta-dos  
1. L'aportació inicial dels municipis que s'incorporen a la mancomunitat amb posterioritat a la seua constitució, quedarà determinada:  
a) Per l'índex del patrimoni adscrit a serveis generals de la mancomunitat, per vot en la junta de govern dels municipis ja integrats, multiplicat pel nombre de vots que de dret corresponguen a l'entitat que sol·licita la inclusió.  
b) Aportarà també la part proporcional que li corresponga del patrimoni concret assignat al servei individualitzat en què s'integre el municipi, tenint en compte, per a això, els factors de ponderació de l'adquisició que s'han d'aplicar al municipi que sol·licita la inclusió.  
2. La quota resultant de la valoració podrà ser exigida en el moment de la incorporació de l?entitat local a la mancomunitat o quedar ajornat el pagament fins a cinc anys comptadors des de la incorporació a la mancomunitat, per cinquenes parts i la meritació de l'interès legal corresponent.  
3. D'igual manera caldrà aportar totes les despeses que s'originen amb motiu de la seua inclusió en la mancomunitat.  
Article trenta-tres  
Per a la separació voluntària de la mancomunitat de qualsevol dels municipis que la integren caldrà:  
a) Que ho sol·licite la corporació interessada per acord adoptat en el ple per majoria absoluta.  
b) Que es trobe al corrent del pagament de les aportacions.  
c) Que pague necessàriament totes les despeses que s'originen amb motiu de la seua separació i la part del passiu contret per la mancomunitat al seu càrrec.  
Article trenta-quatre  
1. El municipi que pretenga segregar-se de la mancomunitat, havent complert el que preveu l'article anterior, ho comunicarà a la junta de govern i aquesta l'haurà d'acceptar en el termini màxim de tres mesos, transcorregut el qual sense decisió expressa, s'entendrà acceptada tàcitament.  
2. En finalitzar l'exercici pressupostari en què es produesca la segregació del municipi que ho pretenga, es valorarà l'actiu i el passiu de la mancomunitat. Si el passiu fos superior a l'actiu, el membre que se separe haurà de pagar la part de passiu que li corresponga en els tres exercicis següents, més l'interès legal del deute pendent.  
3. Si en l?esmentada valoració resulta que l'actiu és superior al passiu, la mancomunitat pagarà, en un termini de deu anys, la part que correspon al municipi que s'haja separat. Les quantitats pendents de pagament meritaran l'internés legal corresponent a favor del municipi creditor a partir del segon any.  
4. En el supòsit que l'aportació inicial estigués constituïda pels elements del servei propi de l'ajuntament, la mancomunitat podrà, a la vista de les circumstàncies concurrents, fer efectiva totalment o parcialment la liquidació amb el mateixos elements aportats.  
5. Les corporacions separades no podran al·legar tampoc el dret de propietat dels béns i serveis de la mancomunitat encara que pertanya al seu terme municipal.  
Dissolució  
Article trenta-cinc  
La mancomunitat es dissoldrà quan així ho acorda la junta de govern i els plens dels ajuntaments mancomunats, amb el vot favorable de la majoria absoluta legal dels membres, quan els fins de la mancomunitat hagen desaparegut o la prestació dels serveis mancomunats l?hagen absorbida ens superiors.  
Article trenta-sis  
1. Quan els ajuntaments mancomunats decidesquen dissoldre la mancomunitat adoptaran el corresponent acord previ en el qual manifesten aquest propòsit. Perquè tinga validesa, caldrà la majoria absoluta de vots dels membres que legalment els integren.  
2. A la vista dels acords municipals, la junta de govern de la mancomunitat, en el termini de 30 dies següents a la recepció de la comunicació d'aquests, nomenarà una comissió liquidadora composta pel president i, almenys, dos vocals, i s'hi integraran, per complir les funcions assessores, el secretari i l?interventor. Igualment, podrà convocar a les seues reunions a experts determinats, només a l?efecte d'escoltar la seua opinió o preparar informes o dictàmens en temes concrets de la seua especialitat.  
3. La comissió, en un termini no superior a tres mesos, farà un inventari de béns, serveis i drets de la mancomunitat; xifrarà els recursos, les càrregues i els dèbits; allistarà el personal i, posteriorment, proposarà a la junta de govern de l?entitat l?oportuna distribució o integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
4. També assenyalarà el projecte d'actuacions liquidadores de l'actiu o el passiu que resulte, i es recolliran per separat els béns, els drets i les obligacions referents a cada servei individualitzat i als serveis generals, en ordre a la justa distribució, d'acord amb les aportacions de cada membre.  
5. Perquè la proposta siga aprovada vàlidament, caldrà el vot favorable de la majoria absoluta dels membres de la junta de govern de l?entitat. Després de l'aprovació, la proposta serà vinculant per als ajuntaments mancomunats i se'n procedirà a la liquidació en el termini de sis mesos.  
DISPOSICIO ADDICIONAL  
Unica  
Els registres generals d'entrada i eixida de documents de les diverses entitats locals mancomunades es consideraran registres delegats del de la mancomunitat, a tots els efectes d'entrada, eixida i presentació de documents.  
DISPOSICIONS TRANSITÒRIES  
Primera  
Dins del mes següent a l'aprovació definitiva dels estatuts, les corporacions mancomunades hauran de designar els representants que els corresponga i hauran de comunicar-ne el nom i l'adreça a la secretaria de l'assemblea constituent.  
Segona  
L'assemblea constituent, en el mateix termini de temps, convocarà tots els representants de les entitats mancomunades amb l?únic objecte de constituir la junta de govern. Hi actuarà de secretari el de l'ajuntament on es realitze la sessió.  
DISPOSICIO FINAL  
Unica  
En tot allò que no preveuen aquests estatuts s'aplicarà el que estableix la legislació per a les entitats locals.


Còpia Permalink ELI